CELEX: 62012TN0067
Language: sk
Date: 2012-02-10 00:00:00
Title: Vec T-67/12: Žaloba podaná 10. februára 2012 — Sina Bank/Rada

14.4.2012   
            
            
               SK
            
            
               Úradný vestník Európskej únie
            
            
               C 109/25
            
         Žaloba podaná 10. februára 2012 — Sina Bank/Rada
   (Vec T-67/12)
   2012/C 109/53
   Jazyk konania: angličtina
   
      Účastníci konania
   
   
      Žalobkyňa: Sina Bank (Teherán, Irán) (v zastúpení: B. Mettetal a C. Wucher-North, advokáti)
   
      Žalovaná: Rada Európskej únie
   
      Návrhy
   
   Žalobkyňa navrhuje, aby Všeobecný súd:
   
               —
            
            
               zrušil bod 8 tabuľky B prílohy VIII nariadenia (EÚ) č. 961/2010 v znení zmien a doplnení, ako je uvedený v prílohe vykonávacieho nariadenia Rady 1245/2011 (1), v rozsahu, v akom sa týka žalobkyne,
            
         
               —
            
            
               zrušil bod 8 tabuľky B prílohy II rozhodnutia Rady 2010/413/SZBP v znení zmien a doplnení, ako je uvedený v prílohe rozhodnutia Rady 783/2011/SZBP (2), v rozsahu, v akom sa týka žalobkyne,
            
         
               —
            
            
               zrušil článok 16 ods. 2 nariadenia (EÚ) č. 961/2010, ktorý nariadenie č. 1245/2011 vykonáva, v rozsahu, v akom sa týka žalobkyne,
            
         
               —
            
            
               zrušil článok 19 ods. 1 písm. b) rozhodnutia 2010/413/SZBP, ktorý dopĺňa rozhodnutie 783/2011/SZBP, v rozsahu, v akom sa týka žalobkyne,
            
         
               —
            
            
               zrušil list — rozhodnutie s dátumom 5. decembra 2011 a
            
         
               —
            
            
               zaviazal žalovanú na náhradu trov tohto konania.
            
         
      Dôvody a hlavné tvrdenia
   
   Na podporu svojej žaloby žalobkyňa uvádza štyri žalobné dôvody.
   
               1.
            
            
               Prvý žalobný dôvod, ktorým sa uvádza, že
               
                           —
                        
                        
                           žalobkyňa nie je spojená so záujmami „Daftar“ a neprispieva k financovaniu takzvaných strategických záujmov „režimu“ ani jeho údajného jadrového programu. Preto vo vzťahu k žalobkyni neboli splnené základné kritériá pre označenie podľa rozhodnutia 2010/413/SZBP, ktoré dopĺňa rozhodnutie 783/2011/SZBP a ktorým Rada zachovala meno žalobkyne na týchto zoznamoch, čím sa Rada dopustila zjavne nesprávneho posúdenia pri určení, či boli alebo neboli tieto kritériá splnené. Rada tiež neuplatnila relevantný test správne.
                        
                     
         
               2.
            
            
               Druhý žalobný dôvod, ktorým sa uvádza, že
               
                           —
                        
                        
                           uvedenie žalobkyne na zozname porušuje základnú zásadu rovnosti zaobchádzania.
                        
                     
         
               3.
            
            
               Tretí žalobný dôvod, ktorým sa uvádza, že
               
                           —
                        
                        
                           ponechaním mena žalobkyne na zozname Rada porušila procesné požiadavky uviesť adekvátne odôvodnenie stanovené rozhodnutím 2010/413/SZBP, ktoré dopĺňa rozhodnutie 783/2011/SZBP a vykonáva nariadenie č. 1245/2011, podľa ktorých žalobkyňa zostáva na zozname. Rada tiež porušila dodržiavanie práva na obranu a práva na účinnú súdnu ochranu.
                        
                     
         
               4.
            
            
               Štvrtý žalobný dôvod, ktorým sa uvádza, že
               
                           —
                        
                        
                           uvedenie žalobkyne porušuje jej vlastnícke práva a zásadu proporcionality.
                        
                     
         
      (1)  Vykonávacie nariadenie Rady (EÚ) č. 1245/2011 z 1. decembra 2011, ktorým sa vykonáva nariadenie (EÚ) č. 961/2010 o reštriktívnych opatreniach voči Iránu (Ú. v. EÚ L 319, s. 11).
   
      (2)  Rozhodnutie Rady 2011/783/SZBP z 1. decembra 2011, ktorým sa mení a dopĺňa rozhodnutie 2010/413/SZBP o reštriktívnych opatreniach voči Iránu (Ú. v. EÚ L 319, s. 71).